Mestská časť Bratislava-Dúbravka

Materiál na 23. rokovanie
Miestneho zastupiteľstva
dňa 8. decembra  2009

					Návrh

Všeobecne záväzného nariadenia Mestskej časti Bratislava-Dúbravka
o výške dotácie na prevádzku a mzdy na dieťa v materskej škole a dieťa školského zariadenia v zriaďovateľskej pôsobnosti Mestskej časti Bratislava-Dúbravka na rok 2010
 
Predkladateľ							Materiál obsahuje:
Ing. Ján Sandtner						 -  návrh uznesenia
Starosta							 - uznesenie miestnej rady 
								 -  stanovisko komisie ekonomickej
								    a podnikateľských aktivít
								 -  dôvodovú správu
 -  návrh VZN

Zodpovedný

Ing. Imrich Fraštacký
vedúci ekonomického oddelenia

Spracovateľ

Ing. Dagmar Nackina
referát ekonomiky školstva 

 

Návrh uznesenia

Miestne zastupiteľstvo 
schvaľuje 

návrh všeobecne záväzného nariadenia o výške dotácie na prevádzku a mzdy na dieťa v materskej škole a dieťa školského zariadenia v zriaďovateľskej pôsobnosti Mestskej časti Bratislava-Dúbravka na rok 2010

							

Uznesenie Miestnej rady č. 303/2009 zo dňa 24.11.2009

Miestna rada
odporúča

miestnemu zastupiteľstvu schváliť návrh všeobecne záväzného nariadenia o výške dotácie na prevádzku a mzdy na dieťa v materskej škole a dieťa školského zariadenia v zriaďovateľskej pôsobnosti mestskej časti Bratislava-Dúbravka na rok 2010 bez pripomienok.

Hlasovanie:   	  prítomní: 8		za: 8		proti: 0	zdržali sa: 0 

Stanovisko komisie ekonomickej a podnikateľských aktivít

Komisia ekonomická a podnikateľských aktivít berie na vedomie bez pripomienok návrh Všeobecne záväzného nariadenia o výške dotácie na osobné a prevádzkové náklady na dieťa v materskej škole a dieťa školského zariadenia v zriaďovateľskej pôsobnosti Mestskej časti Bratislava-Dúbravka na príslušný kalendárny rok.

Hlasovanie:     prítomní: 9	           za: 9		proti: 0	zdržali sa:  0		

Dôvodová správa 

	Povinnosť Mestskej časti Bratislava – Dúbravka prijať všeobecne záväzné nariadenie vyplýva zo zákona č. 179/2009 Z. /2009 Z. z. , ktorý novelizoval zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a o zmene a doplnení zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov. Obce ( mestské časti), ktoré sú zriaďovateľmi škôl a školských zariadení sú povinné prijať všeobecne záväzné nariadenie o výške dotácií na prevádzku a mzdy ( normatív ) na dieťa materskej školy a školského zariadenia – školského  klubu detí a školskej jedálne na kalendárny rok 2010. Zákon neurčuje pre obec ( mestskú časť ) výšku minimálnej ani  maximálnej dotácie. 
	Pri určení výšky dotácie  pre materské školy sa vychádza z výšky nákladov na mzdy a odvody zamestnancov materských škôl  a výšky nákladov na prevádzkové náklady. Konečná suma je podelená počtom detí navštevujúcich  materské školy v zriaďovateľskej pôsobnosti Mestskej časti Bratislava -Dúbravka  podľa stavu k 15. septembru 2009 ( začínajúceho školského roka ).  V normatíve nie sú zahrnuté náklady na opravy a údržbu. 
	Pri určení normatívu  pre školský klub detí ( ďalej ŠKD )  sa vychádza z nákladov na osobné náklady zamestnancov – mzdy a odvody do poisťovní  a náklady na prevádzku - energie. Výsledná suma sa podelí počtom detí navštevujúcich ŠKD.V normatíve  nie sú zahrnuté poplatky od rodičov, ktoré v našej mestskej časti predstavujú sumu 12,25 €/dieťa/mesiac.
	Normatív pre školskú jedáleň zohľadňuje mzdové a prevádzkové náklady nevyhnutné na chod školskej jedálne. Výsledná suma je podelená počtom potenciálnych stravníkov  . Potenciálny stravník je každý žiak základnej školy a 8 ročného gymnázia zriadeného obcou ( Nariadenie vlády SR 668/2004 Z. z. o rozdeľovaní výnosu dane z príjmov územnej samospráve )
	Pri určení výšky normatívov sa vychádza z očakávanej skutočnosti v roku 2009 a návrhu rozpočtu na rok 2010. 
	
	Doložky
	
1.	Rozpočtová doložka – schválenie predkladaného návrhu bude mať dopad na rozpočet Mestskej časti Bratislava – Dúbravka v oblasti miest a odvodov do poisťovní a prevádzkových nákladov. Ich výška je priamo úmerná  počtu detí a žiakov v materských školách a školských zariadeniach.
2.	Finančná doložka – schválenie predkladaného návrhu nebude mať finančný dopad na obyvateľov Mestskej časti Bratislava-Dúbravka.
3.	Ekonomická doložka – schválenie predkladaného návrhu nebude mať dopad na hospodárenie podnikateľskej sféry Mestskej časti Bratislava-Dúbravka.
4.	Enviromentálna doložka – schválenie predkladaného návrhu nebude mať dopad na životné prostredie Mestskej časti Bratislava-Dúbravka.
5.	Doložka zlučiteľnosti – predkladaný návrh je v súlade so zákonom č. 369/1990 Zb. o obecnom zriadení v znení noviel, zákonom č. 377/1990 Zb. o hlavnom meste SR Bratislave v znení neskorších predpisov, zákonom č. 138/1991 Zb. o majetku obcí v znení neskorších predpisov.
	
	Materiál bol predložený na pripomienky prostredníctvom zverejnenia na web. stránke Mestskej časti Bratislava-Dúbravka a na úradnej tabuli miestneho úradu. Zo strany verejnosti v stanovenej lehote neboli zaslané k návrhu žiadne pripomienky.
	V rámci pripomienkového konania vedúcimi jednotlivých oddelení miestneho úradu k predloženému návrhu VZN nemali pripomienky prednosta miestneho úradu, vedúca oddelenia prevádzky a správy a vedúca oddelenia životného prostredia. Pripomienky k návrhu VZN predložil Ing. Kosnáč, poverený vedením organizačného oddelenia. Pripomienky sa týkali formálnej úpravy a všetky boli na základe osobného rokovania s predkladateľom akceptované a zapracované do návrhu VZN.    
	Komisia ekonomická a podnikateľských aktivít predložený návrh VZN zobrala na vedomie bez pripomienok. Za hlasovali 9 prítomní členovia komisie.
	 Komisia legislatívno-právna, mandátová a hospodárenia s majetkom predložila k návrhu VZN pripomienky legislatívneho a technického charakteru. Pripomienky boli akceptované a do návrhu zapracované. Za hlasovali 6 prítomní členovia komisie. 

Návrh

V š e o b e c n  e   z á v ä z n é   n a r i a d e n i e

Mestskej časti Bratislava-Dúbravka

č. /2009   z/zo ..........
o výške dotácie  na   prevádzku a mzdy  na dieťa  v materskej škole a dieťa školského zariadenia v zriaďovateľskej pôsobnosti Mestskej časti  Bratislava-Dúbravka na rok 2010

Miestne zastupiteľstvo Mestskej časti Bratislava-Dúbravka podľa § 15 ods.2 písm. a) zákona č. 377/1990 Zb. o hlavnom meste Slovenskej republiky Bratislave v znení neskorších predpisov , § 6 ods. 1 zákona SNR č. 369/1990 Zb. o obecnom zriadení v znení neskorších predpisov, zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov   a o zmene a doplnení zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov  niektorých zákonov sa uznieslo na tomto všeobecne záväznom nariadení :

§ 1

Úvodné ustanovenia

1.) Toto všeobecne záväzné nariadenie ( ďalej len „nariadenie“ ) určuje výšku dotácie  na prevádzku a mzdy  na dieťa materskej školy, školského klubu detí a školskej jedálne poskytnutú obcou ( ďalej len   mestská časť Bratislava-Dúbravka) na príslušný kalendárny rok v zriaďovateľskej pôsobnosti mestskej časti Bratislava–Dúbravka. 

2.) Výška dotácie sa mení v súvislosti s rozdelením dane z príjmov fyzických osôb, ktorú  Hlavné mesto SR Bratislavy stanovuje každoročne percentuálnym podielom pre jednotlivé  mestské časti.

§ 2

Výška dotácie

1.) Mestská časť Bratislava-Dúbravka poskytuje finančné prostriedky ( ďalej len „dotáciu“ ) vo svojej zriaďovateľskej pôsobnosti na prevádzku a mzdy na dieťa v materskej škole na  rok 2010 vo výške najmenej 1 800 € na jedno dieťa.

2.)  Mestská časť Bratislava-Dúbravka poskytuje dotáciu  vo svojej zriaďovateľskej pôsobnosti na  prevádzku a mzdy na dieťa v školskom klube detí na  rok 2010 vo výške najmenej 251 € na jedno dieťa.

3.)  Mestská časť Bratislava-Dúbravka poskytuje  dotáciu  vo svojej zriaďovateľskej pôsobnosti na prevádzku a mzdy na potenciálneho stravníka v školskej jedálni na  rok 2010 vo výške najmenej 91 € na jedného stravníka.

§ 3

Účinnosť

Toto všeobecné záväzné nariadenie nadobúda účinnosť 1. januára 2010.

						Ing. Ján Sandtner
						starosta